Solsonès, Anoia i Berguedà se situen entre les comarques que perden més afiliació - Regió7 :: El Diari de la Catalunya Central
Solsonès, Anoia i Berguedà se situen entre les comarques que perden més afiliació
Les tres han perdut més del 20% d'afiliats respecte del 2007; al Bages, la caiguda ha estat del 13%
carles blaya | manresa 01.09.2016 | 07:36
Tres comarques de la Catalunya Central (Solsonès, Anoia i Berguedà) figuren entre els deu territoris catalans on el nombre d'afiliacions ha caigut el 20% o més des del començament de la crisi. El Solsonès és la segona comarca del país, amb el 25,73% menys d'afiliats a la Seguretat Social el juny d'aquest 2016 que el juny del 2007, just abans que esclatés la crisi financera i la bombolla immobiliària. Així, el Solsonès tenia fa nou anys 4.509 afiliats, mentre que el mes de juny passat en registrava 3.349, 1.160 menys. Respecte del juny de l'any passat l'increment d'afiliacions ha estat de 131, fet que consolida el repunt de l'ocupació iniciat fa dos anys, però que és encara insuficient per recuperar la situació precrisi, segons denuncia UGT de Catalunya al seu estudi "Ombres de la recuperació de l'ocupació i la contractació a Catalunya", presentat aquest dimarts.
Només l'Alta Ribagorça, amb una pèrdua percentual del 28,52% en el mateix període supera la caiguda d'afiliats del Solsonès, tot i que la xifra total ribagorçana (aquest juny constaven 767 afiliacions) és molt inferior a la solsonina. També han experimentat pèrdues per sobre del 20% l'Anoia (20,53%) i el Berguedà (20,09%), en passar, respectivament dels 30.386 afiliats anoiencs del 2007 als 24.148 d'enguany, i dels 9.554 berguedans de fa nou anys als 7.635 de fa dos mesos.
La situació al Bages és sensiblement millor, amb una pèrdua d'afiliació del 13,05% (de 58.247 afiliats el 2007 als 50.643 del 2016). En el cas del Bages, la recuperació interanual ha estat de 1.805 afiliats, el 3,6% més, un percentatge molt similar al creixement experimentat pel Solsonès, el Berguedà i l'Anoia. A la Cerdanya és on millor evoluciona l'afiliació, amb un decreixement en el període de crisi del 2,28%. A més, en l'últim any, el nombre d'afiliats ha estat el més destacat del conjunt de comarques catalanes, el 14,55% (de 3.995 el 2015 a 4.675 el juny passat). La Cerdanya és també la segona comarca del país on el percentatge de contractacions temporals registrades els primers sis mesos de l'any respecte del conjunt del total és menor, tot i estar per sobre del 82%. En contrapunt, a l'Anoia les contractacions temporals van suposar el 90,25% del total. Al Bages, aquesta xifra va ser del 88,07%. Una millor situació es va experimentar al Moianès (85,59) i al Solsonès (84,54%).
En el seu informe, UGT destaca que en el primer semestre s'han creat prop de 130.000 nous llocs de treball, una xifra que, amb tot, deixa el nombre d'ocupats en 3 milions, per sota dels 3,3 milions que figuraven l'any 2007. El sindicat denuncia que el règim d'autònoms creix molt per sota del general (assalariats) i que l'economia catalana tendeix a basar-se, cada vegada més, en el sector serveis, una terciarització, diu el sindicat, que "va en detriment de l'economia del país, ja que les activitats englobades en aquest sector s'associen, moltes vegades i merescudament, a la precarietat laboral". UGT alerta que la contractació que es genera a Catalunya és bàsicament temporal: 8 de cada 10 nous contractes. En conjunt, els contractes temporals suposen el 86,8% de la totalitat. El 2007 els indefinits suposaven el 18% del total; ara, el 13,2%.
La companyia Volotea ha estat una de les Ãºltimes a volar de Catalunya.
L'Ã¨xode d'empreses de Catalunya es dispara i arriba a 1.185 fins ahir
268 empreses van traslladar ahir la seu social fora de Catalunya, el nombre mÃ©s alt en un dia
LA XIFRA | Quants diners van retirar els clients del banc desprÃ©s de l'1-O?